pythainlp/thai_wikipedia_clean_20230101 huggingface dataset:
ปัจจุบันเป็นปลาที่มีสถานะภาพใกล้สูญพันธุ์แล้ว เนื่องจากเป็นปลาที่พบได้เฉพาะลุ่มแม่น้ำเจ้าพระยาเท่านั้น
แยกบุคคโล
พระยาพิชัยราชา
หลวงพิชัยราชา
ชัชวาล ขาวละออ
ชัชวาล ขาวละออ เกิดวันที่ 17 มกราคม พ.ศ. 2531 เป็นนักกีฬาเทควันโดชายทีมชาติไทย ซึ่งได้เข้าร่วมการแข่งขันเทควันโดในเอเชียนเกมส์ 2010 และสามารถเอาชนะซู่ เจียหลิน ซึ่งเป็นนักกีฬาเทควันโดจากจีนไทเป ด้วยคะแนน 7-3 ก่อนเข้าสู่รอบชิงชนะเลิศ ในรุ่นน้ำหนักไม่เกิน 54 กก. และสามารถเอาชนะคิม ซองโฮ จากเกาหลีใต้ ด้วยคะแนน 8-6 โดยชัชวาลมีชเว ยองซอก ผู้ฝึกสอนชาวเกาหลีใต้เป็นผู้ให้การดูแล
ชัชวาล ขาวละออ สำเร็จการศึกษา สาขา วิทยุและโทรทัศน์ คณะนิเทศศาสตร์ มหาวิทยาลัยเกษมบัณฑิต
ด้านกิจกรรมเพื่อสังคม ชัชชาล ขาวละออ ยังมีบทบาทในการช่วยเหลือสังคมโดยการเป็นอาสาสมัครให้กับมูลนิธิร่วมกตัญญู โดยมีรหัสประจำตัวคือ "นคร046"
ชัชวาล ขาวละออ เป็นบุตรคนที่ 3 โดยเป็นพี่ชายคนรองของ น.พ.​ชาวาลา ขาวละออ
เดอะเกรตอเมริกันแบช (2008)
เดอะเกรทอเมริกันแบช (2008) (The Great American Bash (2008)) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 กรกฎาคม ค.ศ. 2008 ณ แนสซู เวเทอแรนส เมโมเรียล โคลิเซียม ในอันชั่นเดล รัฐนิวยอร์ก ซึ่งเป็นรายการในลำดับรายการเดอะเกรทอเมริกันแบชครั้งที่ 5 โดยแสดงนักมวยปล้ำจากรอว์,สแมคดาวน์และอีซีดับเบิลยู ในรายการนี้มีการแข่งขันปล้ำกัน 8 รายการด้วยกัน
ปลากะทิ
ปลากะทิ เป็นปลาน้ำจืดชนิดหนึ่ง มีชื่อวิทยาศาสตร์ว่า "Cyclocheilichthys heteronema" ในวงศ์ปลาตะเพียน (Cyprinidae) จัดเป็นปลาชนิดหนึ่งที่อยู่ในสกุล "Cyclocheilichthys"
เป็นปลาขนาดเล็กมีความยาวเต็มที่ 15 เซนติเมตร มีรูปร่างและลักษณะคล้ายกับปลาในสกุลนี้ทั่วไป ตาโต หัวเล็ก แต่มีลักษณะพิเศษคือ มีหนวดที่มุมปาก 1 คู่ ที่มีแขนงแตกออกได้อีก 6 เส้น ซึ่งในเวลาปกติจะพับเก็บในร่องมุมปาก แต่เมื่อเวลาหาอาหารตามพื้นท้องน้ำ หนวดนี้จะกางออกเป็นประสาทสัมผัสช่วยในการหาอาหาร อันได้แก่ หอยหรือกุ้งและสัตว์หน้าดินขนาดเล็กชนิดต่าง ๆ มีพฤติกรรมชอบอยู่เป็นฝูง และหากินในระดับท้องน้ำ
พบได้ในลุ่มแม่น้ำแทบทุกภาคของประเทศไทย และยังพบได้ตั้งแต่พม่า, ลาว, กัมพูชา, เวียดนาม, แหลมมลายูไปจนถึงเกาะบอร์เนียวและเกาะสุมาตรา แต่ทว่าเป็นปลาที่มีสถานแนวโน้มสูญพันธุ์แล้วในวงการปลาสวยงาม ปลาชนิดนี้จะถูกขายโดยปะปนมากับปลาชนิดอื่น ๆ
พีค
พีค เป็นวงดนตรีแนวร็อกจากกรุงเทพมหานครมีเพลงที่ได้รับความนิยมอย่างเพลง 2 - 1 = 0 , อย่าเกลียดผู้ชายคนนี้ , ภาษาคน , หลอกกันทำไม , ความพยายาม และเพลง คนเดิม ในอัลบั้ม "Free"
Mass demonstration
Révolution
กิตติวุฑโฒ
เป็นเอก การะเกตุ
เป็นเอก การะเกตุ เกิดวันที่ 18 มีนาคม พ.ศ. 2533 เป็นนักกีฬาเทควันโดชายทีมชาติไทย ซึ่งได้เข้าร่วมการแข่งขันเทควันโดในเอเชียนเกมส์ 2010 และสามารถเอาชนะ ซู ยองเซ็ง ซึ่งเป็นนักกีฬาเทควันโดจากประเทศจีน ด้วยคะแนน 6-2 ก่อนเข้าสู่รอบชิงชนะเลิศ ในรุ่นน้ำหนักไม่เกิน 58 กก. โดยมีชเว ยองซอก ผู้ฝึกสอนชาวเกาหลีใต้เป็นผู้ให้การดูแล โดยเป็นเอกได้แพ้ให้กับ หยาง เหว่ยเฉิน จากจีนไทเป และได้รับรางวัลเหรียญเงิน
เป็นเอก การะเกตุ เป็นบุตรชายของ นายกิตติ การะเกตุ และนางบงกช ภัทรดิลก เป็นเอกสำเร็จการศึกษาระดับมัธยมจากโรงเรียนบดินทรเดชา (สิงห์ สิงหเสนี) และระดับปริญญาตรีจากมหาวิทยาลัยเกษตรศาสตร์ คณะสถาปัตยกรรมศาสตร์ และได้รับคัดเลือกให้เป็นทูตของสมาคมเทควันโดแห่งประเทศไทย รวมถึงได้รับเลือกให้เป็นหนึ่งในผู้เข้าแข่งขันเทควันโดในโอลิมปิก 2012
เดอะเกรทอเมริกันแบช (2008)
ฟุตบอลโลก รุ่นอายุไม่เกิน 17 ปี
ฟุตบอลโลก รุ่นอายุไม่เกิน 17 ปี  เป็นการแข่งขันฟุตบอลชิงแชมป์โลกสำหรับผู้เล่นชายที่อายุไม่เกิน 17 ปี จัดการแข่งขันโดยฟีฟ่า ก่อตั้งขึ้นเมื่อปี ค.ศ. 1985 ซึ่งแข่งขันกันทุก ๆ 2 ปีนับแต่นั้น โดยเริ่มแรกผู้เล่นจะมีอายุไม่เกิน 16 ปี มีชื่อรายการว่า "ฟุตบอลชิงแชมป์โลก รุ่นอายุไม่เกิน 16 ปี" ก่อนเปลี่ยนเป็นอายุไม่เกิน 17 ปีในชื่อเดียวกันเมื่อปี ค.ศ. 1991 และเปลี่ยนชื่อรายการเป็นปัจจุบันในปี ค.ศ. 2007 ผู้ชนะทีมปัจจุบันคือบราซิล หลังเอาชนะการแข่งขันในปี ค.ศ. 2019 ซึ่งเป็นสมัยที่ 4 ที่พวกเขาเป็นเจ้าภาพ ขณะที่ ไนจีเรียคือทีมที่ชนะการแข่งขันมากที่สุด เป็นจำนวน 5 ครั้ง
ประเทศเจ้าภาพได้สิทธิ์เข้าแข่งขันโดยอัตโนมัติ. โดยทีมที่ผ่านในรอบคัดเลือกระดับทวีปทั้งหกโซน. เริ่มขึ้นครั้งแรกในปี ค.ศ. 1985,โดยทีมที่เข้าแข่งส่วนใหญ่มาจากโซนยุโรป และ อีกหนึ่งทีมจาดอเมริกาใต้คือ โบลิเวีย.
กรรมการตรวจสอบการกระทำที่ก่อให้เกิดความเสียหายแก่รัฐ
ชัชชัย ชเว
ชัชชัย ชเว (; เกิด 30 เมษายน พ.ศ. 2517) หรือ โค้ชเช หรือชื่อจริง ชเว ย็อง-ซ็อก  เป็นหัวหน้าผู้ฝึกสอนนักกีฬาเทควันโดทีมชาติไทย ช่วยพัฒนากีฬาจากที่เป็นอันดับท้ายๆ ของโลกก้าวมาสู่ 1-10 ของโลก ผลงานสำคัญ คือ นำทีมนักกีฬาเทควันโดทีมชาติไทยเข้าร่วมการแข่งขันในเอเชียนเกมส์และโอลิมปิกเกมส์จนสร้างผลงานโดดเด่นได้รับเหรียญรางวัลมากมายอย่างต่อเนื่องรวมถึงในระดับเยาวชนโลก
ผลงานในการแข่งขันโอลิมปิกฤดูร้อน โดยพานักกีฬา พาณิภัค วงศ์พัฒนกิจ ได้เหรียญทอง (โตเกียว 2020) และเหรียญทองแดง (รีโอ 2016) เทวินทร์ หาญปราบ เหรียญเงินโอลิมปิกที่บราซิลในปี 2016, บุตรี เผือดผ่อง เหรียญเงินโอลิมปิกที่จีนในปี 2008, ชนาธิป ซ้อนขำ เหรียญทองแดงโอลิมปิกที่อังกฤษในปี 2012 และเหรียญทองเอเชียนเกมส์ที่กว่างโจว ในปี 2010, เยาวภา บุรพลชัย เหรียญทองแดงโอลิมปิกที่เอเธนส์ในปี 2004, สริตา ผ่องศรี และชัชวาล ขาวละออ เหรียญทองเอเชียนเกมส์ที่กว่างโจว รวมถึงสร้างแชมป์โลกเทควันโดชาวไทยถึงสี่คน ได้แก่ รังสิญา นิสัยสม, ชัชวาล ขาวละออ, ชนาธิป ซ้อนขำ และพาณิภัค วงศ์พัฒนกิจ
จากผลงานในโอลิมปิก 2004 ทำให้ชเวได้รับพระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์เมื่อวันที่ 19 กุมภาพันธ์ 2550 ณ กระทรวงการต่างประเทศ และโค้ชเชได้ชื่อไทยคือ "ชัยศักดิ์"และได้ใช้ชื่อนี้มาจนกระทั่งปัจจุบัน ใน พ.ศ. 2554 โค้ชเชได้รับรางวัลโค้ชยอดเยี่ยมจากรายการ "โคเรีย โอเพ่น" ที่ประเทศเกาหลีใต้ จากการคว้ามาได้ถึง 6 เหรียญทอง 1 เหรียญเงิน และ 5 เหรียญทองแดง
ชเวเกิดเมื่อวันที่ 30 เมษายน พ.ศ. 2517 ที่ซ็องนัม ประเทศเกาหลีใต้ ในครอบครัวขยาย ที่มีย่า พ่อ แม่ และพี่สาว บิดาเป็นวิศวกรซึ่งเสียชีวิตจากโรคมะเร็งปอดเมื่อชเวอายุเพียง 7 ขวบ ตั้งแต่บิดาป่วยหนัก มารดาละจากการเป็นแม่บ้าน ไปทำงานในโรงงานทำขนมเพื่อแบ่งเบาภาระค่าใช้จ่ายเป็นต้นมา เบื้องต้นเขาเป็นนักกรีฑามาก่อน ครั้นอายุ 12 ปี ชเวเริ่มสนใจกีฬาเทควันโดจากเพื่อน หลังจากนั้นจึงลงแข่งขันชิงแชมป์ในประเทศเกาหลีใต้หลังเรียนได้ 3–4 เดือน เขาได้เหรียญทองแดง และเป็นแรงบันดาลใจให้เขาเล่นเทควันโดต่อไป เมื่อเข้าเรียนระดับอุดมศึกษา เขาแบ่งเบาภาระค่าใช้จ่ายครอบครัวด้วยการทำงานเป็นกรรมกรและส่งหนังสือพิมพ์ช่วงปิดเทอม
ชเวสำเร็จการศึกษาระดับมัธยมจากโรงเรียนมัธยมพุงแซง ระดับปริญญาตรี คณะวิศวกรรมศาสตร์ มหาวิทยาลัยคย็องว็อน ปริญญาโทด้านพลศึกษา มหาวิทยาลัยคังว็อน เคยเป็นนักกีฬาเทควันโดทีมชาติเกาหลีใต้ สำเร็จการศึกษาระดับปริญญาเอก สาขาเทควันโด มหาวิทยาลัยทงอา และกำลังศึกษาปริญญาเอก สาขาการจัดการกีฬา คณะวิทยาศาสตร์การกีฬา มหาวิทยาลัยเกษตรศาสตร์
ชเวเริ่มเป็นโค้ชให้กับเทควันโดทีมชาติบาห์เรน ช่วงปี พ.ศ. 2543 ด้วยเงินเดือน 4,000 ดอลลาร์สหรัฐ แต่ประสบปัญหาการฝึกซ้อมเพราะภูมิอากาศที่ร้อน หลังทำงานได้เพียงปีครึ่ง ก็ลาพักร้อนไปหนึ่งเดือนซึ่งตรงกับช่วงที่มารดาเสียชีวิตพอดี ชเวจึงไม่กลับไปทำงานที่บาห์เรนอีก และส่งรุ่นน้องไปทำงานแทน ต่อมาสมาคมเทควันโดแห่งประเทศไทยได้ติดต่อสหพันธ์เทควันโดสากล เพื่อจัดหาโค้ชมาทดแทนโค้ชเดิมที่ลาออกไป ชเวจึงได้รับคัดเลือกให้มาเป็นโค้ชให้นักกีฬาเทควันโดทีมชาติไทย ตั้งแต่วันที่ 1 กุมภาพันธ์ พ.ศ. 2545 เป็นที่รู้จักในนาม "โค้ชเช" มีชื่อเสียงจากการฝึกสอนนักกีฬาเทควันโดเข้าร่วมการแข่งขันในเอเชียนเกมส์และโอลิมปิกเกมส์จนสร้างผลงานโดดเด่น ได้แก่
ผลงานยอดเยี่ยมด้วยการทำให้นักกีฬาเทควันโดทีมชาติไทยประสบความสำเร็จและเป็นแชมป์โลกได้ถึง 4 คน ได้แก่
2004: โอลิมปิกฤดูร้อน 2004 เอเธนส์เกมส์.
ทีมเทควันโดไทยสามารถคว้าเหรียญทองแดงประวัติศาสตร์ให้กีฬาเทควันโดไทยได้สำเร็จเป็นครั้งแรกในการแข่งขันกีฬาโอลิมปิก จากเยาวภา บุรพลชัย ในรุ่นน้ำหนัก 47-51 กิโลกรัมหญิง จากผลงานในโอลิมปิก 2004 ทำให้โค้ชเชได้รับพระราชทาน เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์พร้อมกับผู้ฝึกสอนนักกีฬายกน้ำหนักชาวจีน โดยมีพิธีมอบเมื่อวันที่ 19 กุมภาพันธ์ 2550 ณ กระทรวงการต่างประเทศ และโค้ชเชได้ชื่อไทยคือ "ชัยศักดิ์"และได้ใช้ชื่อนี้มาจนกระทั่งปัจจุบัน
2008: โอลิมปิกฤดูร้อน 2008 ปักกิ่งเกมส์.
ในโอลิมปิกฤดูร้อนปี 2008 ปักกิ่งเกมส์ ทัพนักกีฬาเทควันโดทำผลงานได้อย่างต่อเนื่องโดยคว้ามาได้หนึ่งเหรียญเงินจากบุตรี เผือดผ่องในรุ่นน้ำหนัก 49 กิโลกรัมหญิง ซึ่งทำสถิติเป็นนักกีฬาไทยที่อายุน้อยที่สุดขณะรับเหรียญรางวัลโดยขณะนั้นบุตรี เผือดผ่องอายุ 17 ปี 309 วัน
2008: โคเรีย โอเพน อินเตอร์เนชันแนล แชมเปียนชิปส์ 2008.
จัดขึ้นระหว่างวันที่ 1-5 พ.ย. นักกีฬาเทควอนโดรุ่นเยาวชนทั้งหมด 14 คน สร้างผลงานคว้า 11 เหรียญทอง 1 เหรียญเงิน กับอีก 1 เหรียญทองแดงจากการแข่งขันโคเรีย โอเพน อินเตอร์เนชันแนล แชมเปียนชิปส์ ชี้ให้เห็นถึงพัฒนาการที่ดีขึ้นเพื่อนำไปสู่เป้าหมายสูงสุดนั่นคือเหรียญทองโอลิมปิกเกมส์ ที่ลอนดอน ในปี 2012
2010: เอเชียนเกมส์ 2010 กว่างโจวเกมส์.
เทควันโดในเอเชียนเกมส์ 2010 จัดขึ้นที่เมืองกว่างโจว ประเทศจีน โดยไทยได้เหรียญรางวัลจากเทควันโดรวมทั้งสิ้น 8 เหรียญ โดยแบ่งเป็นเหรียญทอง 2 เหรียญ เหรียญเงิน 2 เหรียญ และ 4 เหรียญทองแดง ถือเป็นลำดับ 4 จากชาติทั้งหมดที่เข้าร่วมแข่งขันในเอเชียนเกมส์ประเภทเทควันโด รองจากเกาหลีใต้ จีน และอิหร่าน เหรียญทอง 2 เหรียญ ได้จาก ชัชวาล ขาวละออ รุ่นน้ำหนัก 54 กิโลกรัมชาย และจาก สริตา ผ่องศรี ในรุ่นน้ำหนัก 53 กิโลกรัมหญิง เหรียญเงินจากเป็นเอก การะเกตุรุ่นน้ำหนัก 58 กิโลกรัมชาย และนาชา ปั้นทองรุ่นน้ำหนัก 63 กิโลกรัมชาย และเหรียญทองแดงจากปฏิวัติ ทองสลับรุ่นน้ำหนัก 74 กิโลกรัมชาย ชณาภา ซ้อนขำรุ่นน้ำหนัก 49 กิโลกรัมหญิง และธัญนันท์ (ชลนภัส) เปรมแหววรุ่นน้ำหนัก 62 กิโลกรัมหญิง
2011: เวิร์ล เทควันโด แชมเปียนชิปส์ 2011 โคเรียโอเพ่น.
รายการโคเรียโอเพ่น ครั้งที่ 20 ที่เมืองกวางจู ประเทศเกาหลีใต้กำหนดแข่งขันระหว่างวันที่ 1 - 6 พฤษภาคม ไทยได้เหรียญรางวัลจากเทควันโดรวมทั้งสิ้น 8 เหรียญ โดยแบ่งเป็นเหรียญทอง 2 เหรียญ เหรียญเงิน 2 เหรียญ และ 4 เหรียญทองแดง ถือเป็นลำดับ 4 จาก 144 ชาติที่เข้าร่วมแข่งขัน รองจากเกาหลีใต้ อิหร่านและจีน
2012: โอลิมปิกฤดูร้อน 2012 ลอนดอนเกมส์.
ภายหลังจากการสร้างผลงานในการแข่งขันเทควันโดในเอเชียนเกมส์ 2010 ชเว ย็อง-ซ็อก ได้นำทัพนักเทควันโดทีมชาติไทยร่วมแข่งขันกีฬาเทควันโดในโอลิมปิกฤดูร้อน 2012 โดยมุ่งหวังที่จะส่งเสริมให้เหล่านักกีฬาได้รับเหรียญรางวัลจากการแข่งขัน ทำผลงานได้ 1 เหรียญทองแดงจากชนาธิป ซ้อนขำจากรุ่นน้ำหนัก 49 กิโลกรัมหญิง
2013: เวิร์ล เทควันโด แชมเปียนชิปส์ 2013 พูบลาเกมส์.
รายการเวิร์ล เทควันโด แชมเปียนชิปส์ ครั้งที่ 21 ที่เมืองพูบลา ประเทศเมกซิโกกำหนดแข่งขันระหว่างวันที่ 15-21 กรกฎาคม ไทยได้เหรียญรางวัลจากเทควันโดรวมทั้งสิ้น 2 เหรียญ โดยแบ่งเป็นเหรียญทอง 1 เหรียญ และเหรียญทองแดง 1 เหรียญ ถือเป็นลำดับ 8 จาก 130 ชาติที่เข้าร่วมแข่งขัน รายการนี้เป็นการแข่งขัน ระดับจี 12 โดยแชมป์ในแต่ละรุ่นจะได้รับ 120 คะแนน เพื่อเป็นคะแนนสะสมแรงกิงโลก คัดนักกีฬาไปโอลิมปิกเกมส์ รอบสุดท้ายปี 2016 ที่บราซิล
2014: เอเชียนเกมส์ 2014 อินช็อนเกมส์.
เทควันโดในเอเชียนเกมส์ 2014 จัดขึ้นที่อินช็อน ประเทศเกาหลีใต้ โดยไทยได้เหรียญรางวัลจากเทควันโดรวมทั้งสิ้น 6 เหรียญ โดยแบ่งเป็นเหรียญทอง 1 เหรียญ เหรียญเงิน 1 เหรียญ และ 4 เหรียญทองแดง ถือเป็นลำดับ 6 จาก 37 ชาติที่เข้าร่วมแข่งขันในเอเชียนเกมส์ประเภทเทควันโด รองจากเกาหลีใต้ อิหร่าน จีน อุซเบกิสถาน และจีนไทเป เหรียญทอง 1 เหรียญไทยได้จากชนาธิป ซ้อนขำ รุ่นน้ำหนัก 49 กิโลกรัมหญิง เหรียญเงิน1 เหรียญจาก อัครินทร์ กิจวิจารณ์ ในรุ่นน้ำหนัก 63 กิโลกรัมชาย และเหรียญทองแดงจากรามณรงค์ เสวกวิหารีน้ำหนัก 54 กิโลกรัมชาย ณัฐภัทร ตันตามาตย์รุ่นน้ำหนัก 87 กิโลกรัมชาย พาณิภัค วงศ์พัฒนกิจบรุ่นน้ำหนัก 46 กิโลกรัมหญิง และรังสิญา นิสัยสมรุ่นน้ำหนัก 57 กิโลกรัมหญิง
2015: เวิร์ลเทควันโดแชมเปียนชิปส์ 2015 เชลยาบินส์เกม.
รายการเวิร์ล เทควันโด แชมเปียนชิปส์ ครั้งที่ 22 ที่เมือเชลยาบินส์ ประเทศรัสเซียกำหนดแข่งขันระหว่างวันที่ 12 - 18 พฤษภาคม ไทยได้เหรียญรางวัลจากเทควันโดรวมทั้งสิ้น 2 เหรียญ โดยแบ่งเป็นเหรียญทอง 1 เหรียญ และเหรียญทองแดง 1 เหรียญ ถือเป็นลำดับ 8 จาก 139 ชาติที่เข้าร่วมแข่งขัน รายการนี้เป็นการแข่งขัน ระดับจี 12 โดยแชมป์ในแต่ละรุ่นจะได้รับ 120 คะแนน เพื่อเป็นคะแนนสะสมแรงกิงโลก คัดนักกีฬาไปโอลิมปิกเกมส์ รอบสุดท้ายปี 2016 ที่บราซิล
2015: โคเรียโอเพ่น ระดับจีทู 2015.
รายการเทควันโด "โคเรีย โอเพ่น" ระดับจีทู 2015 ที่เมืองชุนชอน เกาหลีใต้ นักกีฬาไทยสามารถคว้ามาได้ 1 เหรียญทอง 2 เหรียญเงิน และ 1 เหรียญทองแดง
2015: โคเรียโอเพ่น ครั้งที่ 9 2015.
ในรายการโคเรียโอเพ่น ครั้งที่ 9 ทีมชาติไทยสามารถคว้ารางวัลเหรียญทอง 6 เหรียญ เหรียญเงิน 1 เหรียญ และเหรียญทองแดง 5 เหรียญ ส่งผลให้โค้ชเชได้รับรางวัลโค้ชยอดเยี่ยมในการแข่งขันครั้งนี้
2016: เอเชี่ยน เทควันโด แชมเปียนชิพ 2016 ฟิลิปปินส์.
วันที่ 21 เม.ย. 59 การแข่งขันเทควันโดชิงแชมป์เอเชีย “เอเชี่ยน เทควันโด แชมเปียนชิพ 2016” ครั้งที่ 22 ประเภทเคียวรูกิ (ต่อสู้) ที่กรุงมะนิลา ประเทศฟิลิปปินส์ นักเทควันโดไทยสามารถคว้ามาได้ทั้งหมด 1 เหรียญทอง 5 เหรียญเงิน และ 2 เหรียญทองแดง ทั้งในประเภทท่ารำและต่อสู้ นักเทควันโดไทยคว้ามาได้ 1 เหรียญทอง 2 เหรียญเงิน และ 2 เหรียญทองแดง รวมกับเทควันโดพุมเซ่ ประเภทฟรีสไตล์ อีก 3 เหรียญเงิน
2016: โคเรียโอเพ่น ระดับจีทู 2016.
การแข่งขันเทควันโด "โคเรีย โอเพ่น 2016" ระดับจีทู เมื่อเดือน ก.ค. ณ เมืองคย็องจู ประเทศเกาหลีใต้ นักเทควันโดไทยสามารถคว้ามาได้ทั้งหมด 1 เหรียญทองกับ 2 เหรียญทองแดง เหรียญทองจากประเภทเยาวชนหญิงรุ่นน้ำหนัก 52 กก.วิภาวรรณ ศิริพรเพิ่มศักดิ์ อดีตเหรียญเงินไทยแลนด์โอเพ่นและสามารถคว้ารางวัลนักกีฬายอดเยี่ยมเยาวชนหญิงจากรายการนี้ได้อีกด้วย เหรียญทองแดงจากรุ่นน้ำหนัก 49 กก. รัชนีกร สูนประหัต อดีตแชมป์เก่ารายการนี้เมื่อ 2 ปีที่แล้ว และเหรียญทองแดงจากรุ่นประชาชนหญิง รุ่นน้ำหนัก 53 กก. เบญจรัตน์ อย่างตระกูล อดีตเจ้าของเหรียญเงินเยาวชนชิงแชมป์เอเชียที่ไต้หวัน
2016: โอลิมปิกฤดูร้อน 2016 ริโอเกมส์.
โค้ชเชนำทัพนักกีฬาเทควันโดทำผลงานได้อย่างดีเยี่ยม สามารถคว้า 1 เหรียญเงิน 1 เหรียญทองแดง เหรียญเงินจากเทวินทร์ หาญปราบ รุ่นน้ำหนัก 58 กิโลกรัมชาย ซึ่งเทวินทร์ สามารถล้ม คิม แต-ฮุน เจ้าของแชมป์โลก 2 สมัยชาวเกาหลีใต้ ในรอบ 16 คนสุดท้ายลงได้และไทยได้เหรียญทองแดงเทควันโดจากพาณิภัค วงศ์พัฒนกิจ ในรุ่นน้ำหนัก 49 กิโลกรัมหญิง
2016: 2016 WTF เวิร์ล เทควอนโด้ จูเนียร์ แชมเปี้ยนสชิป.
การแข่งขัน 2016 WTF World Taekwondo Junior Championship ที่เมืองเบิร์นนาบี ประเทศแคนาดา ในปี 2559 น้องมิ้น น.ส นภาพร จรณวัต สามารถคว้าเหรียญทองรุ่นน้ำหนัก46 กก.หญิง โดยเป็นเหรียญทองในรอบ 10 ปีของทีมเทควันโดไทย โดยในรอบชิงชนะเลิศ ชนะคะแนนนักกีฬาจากสวีเดน 11-7 คว้าเหรียญทองมาครองได้สำเร็จ และนักกีฬาเทควันโดเยาวชนทีมชาติไทยยังสามารถคว้ามาได้ 1 เหรียญเงิน 1 เหรียญทองแดง โดยรุ่น M-45 น้องโต ยุทธยา คงกระพันธุ์ ได้เหรียญทองแดง รอบรองชนะเลิศ พ่ายให้กับ แบ จุน ซอ จากเกาหลี 1-4 และรุ่นM-48 น้องเฟรม ศรัญ ตั้งฉัตรแกว ได้เหรียญเงิน รอบชิงชนะเลิศ พ่ายให้กับ มก แจฮี จากเกาหลี 0-12
ชเวสมรสกับจิน อึน-ซุก หรือชื่อภาษาไทยว่ากันยา หญิงชาวเกาหลีใต้ ทั้งสองมีบุตรหนึ่งคน คือ ชเว จุน-มิน
ชเวใช้ชีวิตอยู่ในประเทศไทยมานานจนมีความผูกพันต่อประเทศไทยและลูกศิษย์ แม้ว่าจะมีหลายประเทศมาทาบทามให้ชเวเป็นผู้ฝึกสอนในต่างแดนด้วยค่าตอบแทนที่สูงกว่า แต่เขาก็ปฏิเสธไปทุกราย เนื่องจากทำใจไม่ได้ที่จะฝึกให้ชาวต่างชาติมาห้ำหั่นกับลูกศิษย์ของตน ชเวให้ข้อคิดกับนักเทควันโดของไทยว่า ต้องทำงานหนักอีกมากก่อนที่จะก้าวไปเป็นหัวแถวของโลกเหมือนเกาหลีใต้ได้ นักกีฬาไทยต้องทุ่มเท 200% ขณะที่เกาหลีแสดงออกมาแค่ 60% จากสิ่งที่พวกเขามี พวกเขาก็ยังเป็นเบอร์ 1ของโลก ขณะที่เรายังเป็นผู้ท้าชิงเสมอ
ส่วนตัวชเวถือสัญชาติเกาหลีใต้ และมีข่าวเกี่ยวกับเรื่องการโอนสัญชาติเป็นไทยอยู่เนือง ๆ มีกระแสใหญ่ใน พ.ศ. 2561 และใน พ.ศ. 2564 ชเวมีชื่อไทยว่า "ชัยศักดิ์" แปลว่า "ผู้มีชัยชนะและศักดิ์ศรีที่ยิ่งใหญ่" ตั้งแต่ พ.ศ. 2554 ให้คล้องกับชื่อในภาษาเกาหลี ในโอลิมปิกฤดูร้อน 2020 สมเด็จพระมหารัชมงคลมุนี (ธงชัย ธมฺมธโช) ตั้งชื่อไทยให้ชเวเลือกสามชื่อ ซึ่งชเวเลือกชื่อ "ชัชชัย ชเว" ซึ่งแปลว่า "ชัยชนะที่มั่นคง" ปัจจุบันได้รับพระบรมราชานุญาตให้แปลงสัญชาติเป็นสัญชาติไทย เมื่อวันที่ 19 ตุลาคม 2565
ฟุตบอลโลกหญิงอายุไม่เกิน 20 ปี
ฟุตบอลโลกหญิงอายุไม่เกิน 20 ปี  เป็นการแข่งขันฟุตบอลในระดับนานาชาติ จัดขึ้นโดยฟีฟ่า สำหรับทีมชาติหญิงอายุไม่เกิน 20 ปี โดยจัดขึ้นในปีเลขคู่ เริ่มก่อตั้งในปี ค.ศ. 2002 ในชื่อ การแข่งขันฟุตบอลชิงแชมป์โลกหญิง ยู 19 (FIFA U-19 Women's World Championship) ผู้เข้าแข่งขันอายุไม่เกิน 19 ปี แต่ในปี ค.ศ. 2006 เพิ่มเป็น 20 ปี
สหรัฐอเมริกาเป็นแชมป์ 3 สมัย.
ผู้เล่นทรงคุณค่า.
รางวัลลูกฟุตบอลทองคำ:
Chutchawal Khawlaor
ฟุตบอลโลกหญิงอายุไม่เกิน 17 ปี
ฟุตบอลโลกหญิงอายุไม่เกิน 17 ปี  เป็นการแข่งขันฟุตบอลหญิงระหว่างประเทศ อายุไม่เกิน 17 ปี จัดขึ้นโดยฟีฟ่า โดยเริ่มจัดการแข่งขันในปีเลขคู่ เริ่มแข่งขันตั้งแต่ปี ค.ศ. 2008
ทีมเกาหลีเหนือชนะการแข่งขันในปี ค.ศ. 2008 และทีมเกาหลีใต้ชนะการแข่งขันในปี ค.ศ. 2010 สำหรับการแข่งขันครั้งต่อไปในปี ค.ศ. 2012 จัดขึ้นที่ประเทศอาเซอร์ไบจาน
Penek Karaket
เซอร์ไวเวอร์ ซีรีส์ (2008)
กกขนาก
กกขนาก  เป็นพืชใบเลี้ยงเดี่ยวอยู่ในวงศ์กก เป็นพืชจำพวกไม้ล้มลุก มีอายุไม่เกินหนึ่งปี ขึ้นเป็นกอสูง 10-70 เซนติเมตร ลักษณะลำต้นเป็นเหลี่ยมมีผิวเกลี้ยง มีสันชัดเจน กาบใบเรียงซ้อนกันที่โคนกอ ใบของกกขนากมีรูปขอบขนานแคบ ปลายแหลมยาว 10-20 เซนติเมตร กว้าง 2-6 เซนติเมตร ไม่แยกเป็นก้านใบและแผ่นใบ ดอกออกเป็นช่อแน่นกลมคล้ายร่มที่ซ้อนกัน ออกดอกตลอดปี ช่อดอกย่อยจำนวนมากรวมกันเป็นกระจุก ก้านชูดอกสูง 30-40 เซนติเมตร บริเวณปลายก้านกาบช่อย่อยเป็นแผ่นเยื่อบางสีน้ำตาล รูปรี มีเกสรเพศผู้ 3 อัน ผลของกกขนาดมีสีเหลืองแกมเขียว มีลักษณะเป็นผลแห้ง เมื่อแก่แล้วจะไม่แตก มีขนาดเล็กและเป็นรูปรีหรือรูปไข่กลับ ใช้เมล็ดในการแพร่พันธุ์
กกขนากพบได้ในเขตร้อนและเขตเส้นศูนย์สูตรของทวีปเอเชีย นอกจากนี้ยังถือว่าเป็นวัชพืชชนิดหนึ่ง ซึ่งมักขึ้นในนาข้าวและตามแหล่งน้ำทั่วไป โดยเฉพาะในดินชื้นแฉะในนาหว่านน้ำตม นาดำและนาหว่านข้าวแห้ง ชอบขึ้นในที่ชื้นแต่ไม่งอกใต้น้ำ กกขนากที่งอกออกมาใหม่ จะมีลักษณะเหมือนปลายมีดแหลมโผล่ขึ้นจากผิวดินและมีสีเขียวอ่อน งอกขึ้นแข่งต้นข้าวได้อย่างรุนแรง เพราะต้นจะสูงกว่าและมีอายุสั้น อาจทำให้ต้นข้าวล้มและผลผลิตลดลงได้ จากการทดลองพบว่า กกขนาก 100 ต้นต่อตารางเมตร จะทำให้ผลผลิตข้าวลดลง 49-84 % แต่ถ้ามีถึง 300 ต้นต่อตารางเมตร จะทำให้ผลผลิตลดลงถึง 57-90% นอกจากนี้ความเสียหายจะเพิ่มมากขึ้น หากดินมีความอุดมสมบูรณ์สูง
กกขนากถือว่าเป็นวัชพืชชนิดหนึ่ง ซึ่งเมื่อขึ้นในพื้นที่ใช้ประโยชน์ เช่น นาข้าว อาจก่อให้เกิดอันตรายแก่ต้นข้าวได้ ดังนั้นจึงต้องมีการป้องกันและกำจัดกกขนากด้วยวิธีต่างๆ ดังนี้
กกขนากมีชื่อพ้องหลายชื่อ รวมถึงในประเทศไทยมีการเรียกชื่อแตกต่างกันในแต่ละที่ ดังนี้
ทะเลทรายขาว
ทะเลทรายสีขาว  หรือ "ไวท์แซนด์" ตั้งอยู่ในรัฐนิวเม็กซิโก สหรัฐอเมริกา ครอบคลุมอาณาเขตพื้นที่กว่า 700 ตารางกิโลเมตร หรือ 437,500 ไร่ ตั้งอยู่ระหว่างเทือกเขาซาคราเมนโตทางตะวันออก และเทือกเขาซาน อันเดรียส อยู่ระหว่างเทือกเขาทั้งสองทำให้ทะเลทรายสีขาวจึงอยู่ในแอ่งที่ชื่อว่าทูลาโรซา เป็นอนุสรณ์สถานแห่งชาติสหรัฐอเมริกา
ต้นกำเนิดทะเลทรายสีขาว.
ทะเลทรายสีขาว เกิดจากเมื่อ 65 ล้านปีที่แล้ว บริเวณแถบนี้เป็นทะเลมาก่อน เกิดแรงดันจากเปลือกโลกมหาศาลบีบอัดจึงเกิดเทือกเขาซาคราเมนโตและเทือกเขาซาน อันเดรียส ซึ่งมีตะกอนยิบซั่มมหาศาลถูกดันขึ้นมาด้วย หลังจากนั้นเกิดฝนตกชะล้างตะกอนยิปซัมจากเทือกเขาทั้งสองไหลลงสู่ทะเลสาบที่ชื่อว่าลูเซโรซึ่งก็ไหลลงสู่จุดที่ต่ำที่สุดคือแอ่งทูลาโรซานั้นเอง และเมื่อน้ำระเหยออกไปหมดจนทะเลสาบน้ำเค็มเหือดแห้งไปหมด ยิปซัมก็ได้แห้งแข็งเป็นผลึกยิปซัม หรือที่เรียกว่า ซีลีไนต์ แต่ผ่านไปในระยะเวลานาน ทำให้ผลึกยิบซัมถูกกัดกร่อนจนกลายเป็นยิปซัมผงละเอียดเต็มไปหมด และกลายเป็นทะเลทรายขาวในปัจจุบัน และก็เป็นแหล่งยิปซัมที่ใหญ่ที่สุดในโลกด้วยเช่นกัน
เนื่องบริเวณทะเลทรายสีขาวเป็นผงยิปซัมละเอียด และเป็นปริมาณน้ำฝนต่ำมากและสภาพความเป็นด่างสูง จึงไม่เหมาะแก่การเติบโตของสิ่งมีชีวิต
แต่บริเวณรอบนอกของทะเลทรายสีขาวยังพอมีแหล่งน้ำอยู่บ้าง จึงเป็นที่อยู่ของพืชและสัตว์กว่า 500 ชนิด รวมทั้งดอกไม้สีสดหลากสี และสัตว์ที่อาศัยอยู่บริเวณนี้ ได้แก่ หมาป่าไคโยตี สกั๊งค์ หนูจิงโจ้ กระรอกดินโกเฟอร์ เม่น และ งู
Cyperus difformis
C. difformis
เช ยอง ซุก
ทะเลทรายโซนอรัน
ทะเลทรายโซนอรัน หรือ ทะเลทรายแอริโซนา  เป็นทะเลทรายในอเมริกาเหนือ ครอบคลุมพื้นที่ระหว่างชายแดนของสหรัฐอเมริกาและเม็กซิโก โดยมีพื้นที่ส่วนใหญ่ในสหรัฐอเมริกา ในรัฐแอริโซนาและรัฐแคลิฟอร์เนีย และรัฐทางตะวันตกเฉียงเหนือของเม็กซิโกอย่าง รัฐโซโนรา รัฐบาฮากาลิฟอร์เนีย และรัฐบาฮากาลิฟอร์เนียซูร์ ถือเป็นทะเลทรายที่ใหญ่ที่สุดและร้อนที่สุดในอเมริกาเหนือ มีพื้นที่ 311,000 ตร.กม. (120,000 ตร.ไมล์) ทะเลทรายมีพืชและสัตว์หลากหลายชนิด เช่น กระบองเพชรประเภทซากัวโร
ทิคอนเดโรกา (รัฐนิวยอร์ก)
ทิคอนเดโรกา  เป็นเมืองในเอสเซกซ์เคาน์ตี รัฐนิวยอร์ก สหรัฐอเมริกา ตั้งอยู่ทางตะวันออกเฉียงเหนือของรัฐ บนฝั่งทะเลสาบจอร์จ เมืองมีประชากร 5,167 คน (จากการสำรวจในปี 2000) ชื่อของเมืองมาจากภาษาโมฮอล์ก มีความหมายว่า "ที่ที่เป็นจุดเชื่อมต่อของทางน้ำ 2 ทาง"
เมืองทิคอนเดโรกา ตั้งอยู่ทางตะวันออกเฉียงใต้ของเคาน์ตีและตั้งอยู่ทางใต้ของเมืองแพลตส์เบิร์จ
รัฐอาริโซนา
รายการภาพธงชาติ
เนื้อหาในหน้านี้เป็นรายการภาพธงชาติของประเทศต่าง ๆ ซึ่งแบ่งตามทวีป โดยยึดตามรายชื่อที่ปรากฏในหน้าบทความ รายชื่อประเทศ ดินแดน และเมืองหลวง (อ้างอิงตามการบัญญัติของราชบัณฑิตยสถานของไทย) ทั้งนี้รายชื่อดังกล่าวได้มีการเรียงลำดับใหม่ตามพจนานุกรม โดยยึดตามชื่อสามัญของแต่ละประเทศในภาษาไทยเป็นหลัก
ทั้งนี้ สำหรับประเทศที่ไม่ได้รับการยอมรับจากรัฐเอกราช หรือได้รับการยอมรับบางส่วนได้แยกเป็นหัวข้อย่อยอีกกลุ่มหนึ่งในบทความนี้ โดยแสดงรายชื่อด้วยอักษรตัวเอนและเรียงลำดับตามชื่อสามัญเช่นเดียวกับกลุ่มประเทศที่เป็นรัฐเอกราช
ปาล์มสปริงส์
ปาล์มสปริงส์  เป็นเมืองทะเลทรายในริเวอร์ไซด์เคาน์ตี รัฐแคลิฟอร์เนีย สหรัฐอเมริกา ตั้งอยู่ทางตอนใต้ของรัฐ ในหุบเขาโคเชลลา มีประชากรราว 42,807 คน (จากการสำรวจในปี ค.ศ. 2000)
ฟุตบอลโลกหญิง ยู 17
ฟุตบอลโลกหญิง ยู 20
ฟุตบอลโลกเยาวชน ยู 17
ฟุตบอลหญิงอายุต่ำกว่า 20 ปี ชิงแชมป์โลก
ฟุตบอลเยาวชนอายุต่ำกว่า 17 ปี ชิงแชมป์โลก
ฟุตบอลหญิงอายุต่ำกว่า 17 ปี ชิงแชมป์โลก
ฟุตบอลโลกเยาวชน ยู 20
ฟุตบอลโลกเยาวชนอายุต่ำกว่า 17 ปี
ฟุตบอลโลกหญิงอายุต่ำกว่า 20 ปี
ฟุตบอลโลกเยาวชนอายุต่ำกว่า 20 ปี
ฟุตบอลโลกหญิงอายุต่ำกว่า 17 ปี
ดิเคเทอร์ (รัฐอิลลินอย)
ดิเคเทอร์  เป็นเมืองที่ใหญ่ที่สุดและเป็นเคาน์ตีซีต ของเมคอนเคาน์ตี ในรัฐอิลลินอย ในบางครั้งเรียกว่า "เมืองหลวงของถั่วเหลืองของโลก" ก่อตั้งในปี ค.ศ. 1823 ตั้งอยู่ทางตอนกลางของรัฐ บนริมฝั่งแม่น้ำแซงกามอนและทะเลสาบดิเคเทอร์ จากการสำรวจประชากรในปี ค.ศ. 2000 มีประชากรราว 81,500 คน ในเขตเมืองมีประชากร 114,749 คน
ฆาบิเอร์ เอร์นันเดซ
ฆาบิเอร์ เอร์นันเดซ บัลกาซาร์ (; เกิด 1 มิถุนายน ค.ศ. 1988) เป็นนักฟุตบอลชาวเม็กซิโก ปัจจุบันเล่นในตำแหน่งกองหน้าตัวเป้าให้กับแอลเอ แกลักซี ในเมเจอร์ลีกซอกเกอร์ของสหรัฐ และทีมชาติเม็กซิโก อดีตเคยเล่นกับสโมสรฟุตบอลเม็กซิโก ชีบัสโกรัส ในกัวดาลาฮารา และสร้างชื่อกับแมนเชสเตอร์ยูไนเต็ด ในพรีเมียร์ลีกของประเทศอังกฤษ เขาลงแข่งในฐานะนักฟุตบอลทีมชาติเม็กซิโกครั้งแรกในเดือนกันยายน ค.ศ. 2009 โดยแข่งขันกับทีมชาติโคลอมเบีย และยังเป็นตัวแทนแข่งขันในฟุตบอลโลก 2010 ซึ่งเขาทำประตูได้ 2 ประตู เขาเป็นบุตรชายของนักฟุตบอล ฆาบิเอร์ เอร์นันเดซ กูติเอร์เรซ และหลานชายของนักฟุตบอล โตมัส บัลกาซาร์
เอร์นันเดซ เกิดที่เมืองกัวดาลาฮารา รัฐฮาลิสโก เขาเริ่มเล่นในลีกสันทนาการเมื่อเขาอายุ 7 ปี พ่อของเขาชื่อ ฆาบิเอร์ เอร์นันเดซ กูติเอร์เรซ ซึ่งเป็นนักฟุตบอลทีมชาติเม็กซิโกตำแหน่งกองหน้าตัวเป้า พ่อของเขาพูดว่า เขาไม่คิดว่าลูกชายของเขาจะสามารถเล่นในระดับอาชีพได้ เอร์นันเดซได้ร่วมสโมสรเซเดกัวดาลาฮารา เมื่ออายุ 9 ปี โดยเซ็นสัญญาระดับอาชีพเมื่อเขาอายุ 15 ปี ในปี ค.ศ. 2005 เขาร่วมลงแข่งฟุตบอลโลกเยาวชนอายุไม่เกิน 17 ปี แต่เขาเกิดบาดเจ็บ ไม่ได้ลงเล่นในฐานะทีมผู้ชนะเลิศ
เซเดกัวดาลาฮารา.
เอร์นันเดซ เริ่มเล่นให้กับสโมสรฟุตบอลชีบัสโกรัส ในเตปิก รัฐนายาริต ในฤดูกาล 2005–06 เขาลงเล่นครั้งแรกกับชีบัสในอาเปร์ตูรา 2006 โดยได้รับชัยชนะเหนือ เนกาชา ในสนามกีฬาฮาลิสโก กับประตู 3–0 เอร์นันเดซลงแทนโอมาร์ บราโบ ในนาทีที่ 82 ก่อนที่จะทำประตูที่ 4 ใน 5 นาทีต่อมา เป็นประตูเดียวในการลงสนาม 7 ครั้งในฤดูกาล 2006–07 จากนั้นเขาลงแข่งขันอีก 6 ครั้งในฤดูกาล 2007–08 แต่ไม่สามารถทำประตูได้
เอร์นันเดซลงแข่งในอาเปร์ตูรา 2008 จำนวน 10 นัดแต่ไม่สามารถทำประตูได้ แต่เขาทำประตูได้ 4 ประตูในการลงแข่ง 15 ครั้งใน เกลาซูรา 2009 และในอาเปร์ตูรา 2009 เอร์นันเดซเป็นผู้ทำประตูมากที่สุดลำดับที่ 3 กับ 11 ประตูในการลงแข่ง 17 นัด เขาลงแข่งในตอร์เนโอบีเซนเตนารีโอ 2010 ทำประตูได้ 8 ประตูในการลงแข่ง 5 นัด เมื่อจบเกม เขาเป็นผู้ทำประตูสูงสุดใน ตอร์เนโอบีเซนเตนารีโอ 2010 กับจำนวน 10 ประตู ในการลงแข่ง 11 นัด
สโมสรฟุตบอลแมนเชสเตอร์ยูไนเต็ด ในอังกฤษ เริ่มรู้ความสามารถของเอร์นันเดซ ในเดือนตุลาคม ค.ศ. 2009 โดยแมวมองได้เดินทางไปเม็กซิโกในเดือนธันวาคมของปีนั้น และได้รายงานในทางบวกหลังจากดูกาลเล่นของเขาไม่กี่เกม แต่เพราะด้วยอายุของเอร์นันเดซ เดิมทีสโมสรตั้งใจจะรอก่อนที่จะเริ่มเซ็นสัญญา แต่เพราะว่าการพัฒนาอันโดดเด่นที่เขาเล่นให้กับทีมชาติในฟุตบอลโลก เป็นแรงผลักดันให้สโมสรเร่งที่จะประมูลค่าตัว จิม ลอว์เลอร์ หัวหน้าแมวมองของยูไนเต็ด ได้เดินทางไปเม็กซิโกเป็นเวลา 3 สัปดาห์ในเดือนกุมภาพันธ์และมีนาคม เพื่อดูการเล่นให้เอร์นันเดซ และได้รายงานด้านบวกอีกครั้งในตัวเขา หลังจากนั้นทนายของสโมสรได้เดินทางไปเม็กซิโกเพื่อดำเนินการเรื่องงานเอกสาร
เมื่อวันที่ 8 เมษายน ค.ศ. 2010 เอร์นันเดซได้เซ็นสัญญากับสโมสรฟุตบอลแมนเชสเตอร์ยูไนเต็ด กับค่าตัวที่ไม่เปิดเผย ภายใต้การขอใบอนุญาตทำงาน ก่อนหน้านั้น เอร์นันเดซได้เปิดตัวกับแมนเชสเตอร์ยูไนเต็ด ในยูฟ่าแชมเปียนส์ลีก รอบก่อนชิงชนะเลิศ นัดที่ 2 ที่ทีมแข่งขันกับสโมสรฟุตบอลบาเยิร์น มิวนิก ที่สนามกีฬาโอลด์แทรฟฟอร์ด โดยการตกลงกันนี้เป็นไปด้วยความลับ เอเยนต์ของเอร์นันเดซ เก็บเป็นความลับ โดยที่ปู่ของเขา โตมัส บัลกาซาร์ คิดว่าเอร์นันเดซเดินทางไปที่แอตแลนตา ในสหรัฐอเมริกาเสียด้วยซ้ำ และภายใต้สัญญา แมนเชสเตอร์ยูไนเต็ดได้แข่งขันนัดกระชับมิตรกับชีบัส เพื่อเปิดสนามใหม่ ที่จุผู้ชมได้ 45,000 คน เมื่อวันที่ 30 กรกฎาคม เมื่อวันที่ 27 พฤษภาคม ใบอนุญาตทำงานผ่าน ทำให้เขาย้ายมาอยู่กับแมนเชสเตอร์อย่างเป็นทางการเมื่อวันที่ 1 กรกฎาคม
เอร์นันเดซได้ลงแข่งครั้งแรกกับยูไนเต็ดเมื่อวันที่ 28 กรกฎาคม ในนาทีที่ 63 เปลี่ยนตัวแทน นานี ในการแข่งขันกับทีมรวมดาวเมเจอร์ลีกซอกเกอร์ 2010 จากนั้นเขาได้ทำประตูแรกใหักับสโมสรในอีก 18 นาทีต่อมา โดยเตะลูกโด่งข้าม นิก ริมานโด ผู้รักษาประตูจากนอกเขตโทษ โดยได้รับบอลผ่านจากดาร์เรน เฟล็ตเชอร์ 2 วันหลังจากนั้น เอร์นันเดซยิงประตูแมนเชสเตอร์ยูไนเต็ดในนัดกระชับมิตรที่เขาเล่นให้กับสโมสรเก่า ชีบัส โดยทำประตูได้ในนาทีที่ 8 จากนั้นเขาก็เปลี่ยนข้าง แต่ก็ไม่สามารถทำให้แมนเชสเตอร์ยูไนเต็ดได้ชัยชนะได้ โดยพ่ายไป 3-2 ในช่วงก่อนฤดูกาลเขาลงแข่งในครึ่งหลัง ยิงประตูที่ 3 ให้กับยูไนเต็ดในชัยชนะ 7–1 เหนือต่อลีกไอร์แลนด์ ในนัดการเปิดตัวสนามกีฬาเอวิวา เมื่อวันที่ 4 สิงหาคม